Document ID: /roh_data/filtered/Billingualer_Corpus_interleaved-de-rm.jsonl.gz/1036

This is a text translated from German to Rumantsch Grischun.
Vergiftung in Tschiertschen

Sehr geehrte Damen und Herren

Über die Ursache der am Mittwochabend in Tschiertschen GR bei insgesamt 16 niederländischen Hotelgästen aufgetretenen Erkrankung kann Folgendes ausgesagt werden:

Untersuchung

In der Nacht der Einlieferung der Patienten wurden im betroffenen Betrieb auch Resten der verzehrten Pilzsuppe, welche einheimische getrocknete Pilze enthielt, sichergestellt. Aufgrund der ersten Symptome der Patienten und der kurzen Latenzzeit der Erkrankung musste anfangs von einer schweren Pilzvergiftung ausgegangen werden. Die sichergestellte Suppe wurde daher bereits während der Einlieferung der Patienten von einer erfahrenen amtlichen Pilzkontrolleurin auf toxische Fremdpilze untersucht.

Das Ergebnis

Es konnten keine toxischen Fremdpilze nachgewiesen werden. Die klinischen Befunde des Kantonsspitals weisen ebenfalls auf keine Pilzintoxikation hin. Der Verlauf der Erkrankung deutet auf eine Lebensmittelvergiftung hin. In der Pilzsuppe wurden stark verschimmelte Pilze nachgewiesen. Eine Verschimmelung tritt besonders dann auf, wenn Pilze zu lange und falsch (z.B. in Plastiksäcken) gelagert werden. Die Art des Schimmels konnte jedoch nicht mehr bestimmt werden. Festzuhalten ist, dass es sich aufgrund der vorliegenden Fakten, nicht um eine Pilzintoxikation, sondern um eine Lebensmittelvergiftung handelt.

Fazit

Die zuständigen Stellen haben sehr umsichtig gehandelt. Die verzehrte Pilzsuppe wurde gleichzeitig mit der Einlieferung der Patienten untersucht, weshalb sehr schnell eine Pilzintoxikation ausgeschlossen werden konnte. Kantonspolizei, Kantonsspital und das Amt für Lebensmittelsicherheit und Tiergesundheit haben professionell zusammengearbeitet. Die sofortige Verfügbarkeit einer amtlichen Pilzkontrolleurin hat wichtige Hinweise über die Ursache der Erkrankung der Patienten geben können. Dieser Fall zeigt, dass trotz Liberalisierung des Lebensmittelgesetzes, die amtliche Pilzkontrolle ein wichtiger Bestandteil der Sorgfaltspflicht (Selbstkontrolle) bei Betrieben darstellen muss.

Gremium: Amt für Lebensmittelsicherheit und Tiergesundheit

Quelle: dt Amt für Lebensmittelsicherheit und Tiergesundheit

Data: 04.10.2005

L'intoxicaziun da Tschiertschen

Stimadas dunnas e stimads signurs

Davart la raschun, pertge ch'ils totalmain 16 giasts ollandais èn daventads malsauns mesemna saira en in hotel a Tschiertschen po vegnir ditg il suandant:

Examinaziun

En il manaschi pertutgà èn la notg da l'ospitalisaziun da las pazientas e dals pazients er vegnids mess en segirezza rests da la suppa da bulieus che quellas persunas avevan mangià. Quella suppa cuntegneva bulieus indigens setgentads. Sin fundament dals emprims simptoms da las pazientas e dals pazients e dal temp da latenza curt da la malsogna stuevan ins partir il cumenzament dal fatg ch'i sa tractia d'ina intoxicaziun greva da bulieus. La suppa messa en salv è vegnida examinada d'ina controlladra da bulieus uffiziala cun experientscha sin bulieus esters toxics, e quai gia durant l'ospitalisaziun da las pazientas e dals pazients.

Il resultat

Bulieus esters toxics n'han pudì vegnir cumprovads nagins. La diagnosa clinica da l'ospital chantunal na mussa er nagina intoxicaziun da bulieus. L'andament da la malsogna rinviescha ad ina intoxicaziun da victualias. En la suppa da bulieus han pudì vegnir cumprovads bulieus ch'èn stads fermamain mifs. Bulieus daventan mifs en spezial, sch'els vegnan conservads memia ditg ed en moda faussa (p.ex. en satgs da plastic). Il gener da la miffa n'ha dentant betg pli pudì vegnir eruì. Sin basa dals fatgs avant maun sto vegnir constatà en quest connex ch'i sa tracta tar quest cas d'ina intoxicaziun da victualias e betg d'ina intoxicaziun da bulieus.

Facit

Ils posts cumpetents han agì en moda fitg prudenta. La suppa da bulieus mangiada è vegnida examinada il medem mument sco l'ospitalisaziun da las pazientas e dals pazients. Pervi da quai ha pudì vegnir exclusa fitg svelt ina intoxicaziun da bulieus. La polizia chantunala, l'ospital chantunal e l'uffizi per la segirezza da victualias e per la sanadad d'animals han collavurà en moda professiunala. Ch'ina controlladra da bulieus uffiziala era stada immediatamain disponibla ha pudì dar rinviaments impurtants davart la causa da la malsogna da las pazientas e dals pazients. Quest cas mussa che la controlla uffiziala da bulieus sto esser - malgrà la liberalisaziun da la lescha da victualias - ina part impurtanta da l'obligaziun dals manaschis d'avair quità (autocontrolla).

Gremi: uffizi per la segirezza da victualias e per la sanadad d'animals

Funtauna: rg uffizi per la segirezza da victualias e per la sanadad d'animals

Data: 04.10.2005